CELEX: C2006/281/45
Language: el
Date: 2006-11-18 00:00:00
Title: Συνεκδικασθείσες υποθέσεις T-217/99, T-321/00 και T-222/01: Απόφαση του Πρωτοδικείου της 13ης Σεπτεμβρίου 2006 — Sinaga κατά Επιτροπής ( Ζάχαρη — Πρόγραμμα POSÉIMA — Ισοζύγιο των προβλέψεων εφοδιασμού σε ζάχαρη των Αζορών — Προσφυγή ακυρώσεως — Παραδεκτό — Έννοια παραδοσιακών αποστολών προς τη λοιπή Κοινότητα — Αιτιολογία — Τήρηση ουσιώδους τύπου )

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/28
            
         Απόφαση του Πρωτοδικείου της 13ης Σεπτεμβρίου 2006 — Sinaga κατά Επιτροπής
   (Συνεκδικασθείσες υποθέσεις T-217/99, T-321/00 και T-222/01) (1)
   
   («Ζάχαρη - Πρόγραμμα POSÉIMA - Ισοζύγιο των προβλέψεων εφοδιασμού σε ζάχαρη των Αζορών - Προσφυγή ακυρώσεως - Παραδεκτό - Έννοια παραδοσιακών αποστολών προς τη λοιπή Κοινότητα - Αιτιολογία - Τήρηση ουσιώδους τύπου»)
   (2006/C 281/45)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Sociedade de Indústrias Agrícolas Açoreanas (Sinaga) SA (Ponta Delgada, Πορτογαλία) (εκπρόσωπος: Marques Mendes, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: στην υπόθεση T-217/99, αρχικά A. Alves Vieira και P. Oliver, ακολούθως G. Berscheid, επικουρούμενοι από τον F. Costa Leite, δικηγόρο, και στις υποθέσεις T-221/01 και T-321/00, αρχικά A. Alves Vieira καιG. Berscheid, ακολούθως G. Berscheid, επικουρούμενοι αρχικά από τον de N. Castro Marques, δικηγόρο, ακολούθως από τον F. Costa Leite, δικηγόρο)
   Αντικείμενο
   Ακύρωση, πρώτον, του παραρτήματος του κανονισμού (ΕΚ) 1434/99 της Επιτροπής, της 30ής Ιουνίου 1999, για την κατάρτιση του ισοζυγίου των προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων, για την περίοδο εμπορίας 1999/2000, που προβλέπεται από τους κανονισμούς (ΕΟΚ) 1600/92 και (ΕΟΚ) 1601/92 του Συμβουλίου (ΕΕ 1999, L 166, σ. 58)· δεύτερον, του κανονισμού 1481/2000 της Επιτροπής, της 6ης Ιουλίου 2000, για την κατάρτιση του ισοζυγίου των προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων, για το 2000/01, που προβλέπεται από τους κανονισμούς (ΕΟΚ) 1600/92 και (ΕΟΚ) 1601/92 του Συμβουλίου (ΕΕ 2000, L 167, σ. 6), καθώς και του παραρτήματος αυτού, και, τρίτον, του παραρτήματος του κανονισμού (ΕΚ) 1281/2001 της Επιτροπής, της 28ης Ιουνίου 2001, για την κατάρτιση του ισοζυγίου των προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων, για την περίοδο από την 1 Ιουλίου έως τις 31 Δεκεμβρίου 2001, η οποία προβλέπεται από τους κανονισμούς του Συμβουλίου (ΕΟΚ) 1600/92 και (ΕΟΚ) 1601/92 (ΕΕ 2001, L 176, σ. 12), καθ' όσον καθορίζουν τις ποσότητες ζάχαρης που θεωρούνται αναγκαίες για τον εφοδιασμό των Αζορών.
   Διατακτικό
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την προσφεύγουσα στα δικαστικά έξοδα.
            
         
      (1)  ΕΕ C 333 της 20.11.1999